डीयू में छात्र संघ के लिए मतदान आज, ABVP और NSUI के बीच सीधा मुकाबला  
छात्र संघ के लिए हो रहा है चुनाव
एबीवीपी और एनएसयूआई में सीधी टक्कर
एबीवीपी से रजत चौधरी मैदान में
वोटिंग को लेकर छात्रों में काफी उत्साह का माहौल है. वोटिंग की जगह पर काफी भीड़ देखने को मिल रही है.एनएसयूआई ने अध्यक्ष पद के लिए रॉकी तुसीद, उपाध्यक्ष पद के लिए कुणाल सहरावत और मीनाक्षी मीणा तथा अविनाश यादव को क्रमश: सचिव और संयुक्त सचिव के पद के लिए उम्मीदवार बनाया हैं. एबीवीपी ने अध्यक्ष पद के लिए रजत चौधरी जबकि उपाध्यक्ष ,सचिव और संयुक्त सचिव पद के लिए क्रमश: पार्थ राणा, महामेधा नागर और उमा शंकर को उम्मीदवार बनाया है. एसएफआई ने अध्यक्ष पद के लिए रफात आलम को उम्मीदवार बनाया है जबकि उपाध्यक्ष पद के लिए जितेन्द्र कुमार और सचिव एवं संयुक्त सचिव पद के लिए क्रमश: कोलीशेट्टी लक्ष्मी तथा रोशन को उम्मीदवार बनाया है. (इनपुट्स भाषा  से)